**KEELEÕPPELEPING**

**xxxxx**, isikukood xxxxx, elukoha aadress: xxx, telefon: xxxx, e-posti aadress: xxxxx (edaspidi *õppija*),ja

**Integratsiooni Sihtasutus** (edaspidi *sihtasutus*), registrikoodiga 90000788 aadressiga Linda tn 2, 20309 Narva linn, Ida-Viru maakond, telefon +372 6599 064, e-posti aadress keeleleping@integratsioon.ee, keda esindab põhikirja alusel juhatuse liige Dmitri Moskovtsev,

sõlmisid käesoleva keeleõppelepingu (edaspidi leping) alljärgnevatel tingimustel:

**1. Lepingu eesmärk ja objekt**

* 1. Kodakondsuse seaduse (edaspidi *KodS*) § 6 p.3 kohaselt peab välismaalane, kes soovib saada Eesti kodakondsust, oskama eesti keelt vastavalt KodS § 8 nõuetele, mis tähendab keeleseaduses sätestatud B1-taset.
	2. Lepingu objektiks on sihtasutuse poolt korraldatud tasuta keeleõpe kuni õppija eesti keele B1-taseme saavutamiseni (edaspidi *keeleõpe*).
	3. Kooskõlas KodS § 83 lg 5-ga on lepingu eesmärk võimaldada välismaalasele võtta kohustus läbida keeleõpe kuni eesti keele B1-taseme saavutamiseni, täita KodS § 1 lg 2 ja §-s 6 sätestatud tingimused ja esitada Eesti kodakondsuse taotlus ühe aasta jooksul pärast eesti keele B1-taseme eksami sooritamist. KodS § 1 lg 2 kohaselt ei või Eesti kodanik olla samal ajal mõne muu riigi kodakondsuses, arvestades KodS §-s 3 sätestatud erisusi.
	4. Kuna KodS § 6 p.2 1 kohaselt peab välismaalane, kes soovib saada Eesti kodakondsust, olema elanud enne Eesti kodakondsuse saamise taotluse esitamise päeva Eestis elamisloa või elamisõiguse alusel vähemalt kaheksa aastat, millest viis aastat püsivalt, siis KodS § 83 lg 6 kirjeldatud olukorras võib ta kokkuleppel sihtasutusega esitada Eesti kodakondsuse taotluse kolme aasta jooksul pärast eesti keele B1-taseme eksami edukat sooritamist.

**2. Poolte õigused ja kohustused**

**2.1. Sihtasutus** **kohustub**:

2.1.1. täitma lepingut vastavalt Eesti Vabariigi õigusaktidele, kindlaks määratud õppekorraldusele, heas usus ja mõistlikkuse põhimõtteid arvestades;

2.1.2. tagama õppijale piisava informatsiooni õppekorraldusest, hüvitise saamise võimalustest ja õppekulude ning makstud hüvitise Eesti Vabariigile hüvitamisest;

2.1.3. korraldama lepingus sätestatud korras õppija keeleõpet sh**:**

* + - 1. tegema kõik mõistlikult võimaliku, et õppija saavutaks eesti keele oskuse B1 oskustasemel;
			2. võimaldama õppijal osaleda keeleõppes järgmistel keeleoskustasemetel: *A1 – B1*;
			3. tagama keeleõppe toimumise *Harjumaal/Ida-Virumaal või veebis.* Keeleõppe täpsest toimumise kohast ja ajast teavitab sihtasutus või tema poolt määratud keeleõppe läbiviija õppijat vähemalt seitse (7) päeva enne keeleõppe vastava keeleoskustaseme esimese tunni algust.
			4. tagama õppijale keeleõppe igal keeleoskustasemel vähemalt 160 akadeemilise tunni ulatuses;
		1. maksma õppijale, kellele on keeleõppes osalemiseks antud tasustamata õppepuhkust, ühe keeleoskustaseme kohta kuni 20 kalendripäeva eest hüvitist tema keskmise palga alusel töölepingu seaduse § 29 lõike 8 alusel kehtestatud korras (edaspidi *hüvitis*). Hüvitise arvutamise ülemmäär on Statistikaameti poolt viimati avaldatud Eesti aasta keskmine brutokuupalk;
		2. mitte võtma õppijalt tasu keeleõppe korraldamise ega lepingu haldamise eest;
		3. lepingu punktis 4.4.1 nimetatud põhjustel lepingu ülesütlemisel või õppija poolt lepingu mõjuva põhjuseta ülesütlemisel väljastama õppijale õppekulude hüvitamise teatise;
		4. teavitama õppijat lepingus nimetatud kontaktandmete muutumisest.
	1. **Sihtasutusel on õigus:**
		1. nõuda õppijalt lepingu täitmist;
		2. määrata keeleõppe osutamise täpne aeg, koht ja viis, sh õppekorraldus ning õppekava. Õppekorralduse muutumine ei anna õppijale õigust lepingut üles öelda;
		3. tellida keeleõppe läbiviimine keeleõppe läbiviijalt, jäädes õppija ees ise lepingu täitmise eest vastutajaks. Keeleõppe läbiviijalt keeleõppe tellimise korral võib keeleõppe osutamise täpse aja, koha ja viisi, sh õppekorralduse, määrata keeleõppe läbiviija;
		4. vabastada õppija kohustusest hüvitada Eesti Vabariigile keeleõppekulud ja talle makstud hüvitis, kui õppijal ei olnud võimalik lepingut täita mõjuval põhjusel;
		5. otsustada õppija keeleõppest puudumise mõjuvuse üle;
		6. kontrollida õppija vastavust kodakondsuse seaduses § 83 sätestatud keeleõppe lepingu sõlmimise tingimustele;
		7. töödelda ise või lubada keeleõppe läbiviijal töödelda õppija isikuandmeid käesoleva lepingu täitmise eesmärgil;
		8. kasutada lepingust, õigusaktidest ja sihtasutuse sisestest õigusaktidest tulenevaid õigusi.
	2. **Õppija kohustub:**
		1. täitma lepingut vastavalt Eesti Vabariigi õigusaktidele, lepingu kohaselt kindlaks määratud ajal, kohas ja viisil ning heas usus ja mõistlikkuse põhimõtteid arvestades;
		2. täitma sihtasutuse või tema poolt nimetatud keeleõppe läbiviija kehtestatud ja lepingu täitmise eesmärgil antud korraldusi;
		3. läbima keeleõppe eesti keele oskuse B1-taseme saavutamiseni ning tegema kõik mõistlikult võimaliku, et saavutada eesti keele B1 oskustase;
		4. täita KodS § 1 lg 2 ja §-s 6 sätestatud Eesti kodakondsuse saamise tingimused ja esitada Eesti kodakondsuse taotlus ühe aasta jooksul pärast eesti keele B1-taseme eksami sooritamist.
		5. sihtasutuse poolt lepingu ülesütlemisel või õppija poolt mõjuva põhjuseta lepingu ülesütlemisel hüvitama õppekulude teatise alusel Eesti Vabariigile keeleõppe kulud ja makstud hüvitise. Ülesütlemist taotleb õppija kirjalikult ja taotluses märgitakse ära mõjuv põhjus. Mõjuva põhjuse asjaolud peavad olema tõendatud;
		6. teavitama sihtasutust, kui selgub, et ta ei vastanud lepingu sõlmimisel või ei vasta lepingu täitmise ajal kodakondsuse seaduse §-is 83 nimetatud keeleõppelepingu sõlmimise tingimustele;
		7. teavitama sihtasutust või keeleõppe läbiviijat keelekoolitusel osalemisel takistavast põhjusest vähemalt kolm tööpäeva enne puudumist või esimesel võimalusel, kui puudumine on tingitud põhjusest, mille tekkimist ei olnud võimalik ette näha (nt haigus);
		8. teavitama sihtasutust Eesti kodakondsuse taotluse esitamisest;
		9. teavitama sihtasutust lepingus nimetatud kontaktandmete muutumisest.
	3. **Õppijal on õigus:**
		1. kasutada lepingust, õigusaktidest ja sihtasutuse sisestest õigusaktidest tulenevaid õigusi;
		2. kui keeleõppija on edukalt sooritanud eesti keele õppe B1-taseme eksami, kuid ei ole elanud enne Eesti kodakondsuse saamise taotluse esitamise päeva Eestis elamisloa või elamisõiguse alusel vähemalt kaheksa aastat, millest viis aastat püsivalt, siis on sellel keeleõppijal õigus taotleda sihtasutuselt kooskõlastust Eesti kodakondsuse taotluse esitamiseks kolme aasta jooksul pärast eesti keele B1-taseme eksami edukat sooritamist.
		3. keeleõppes osalemiseks tasustamata õppepuhkuse saamise korral saada sihtasutuselt ühe keeleoskustaseme kohta kuni 20 kalendripäeva eest hüvitist õppija keskmise palga alusel töölepingu seaduse § 29 lõike 8 alusel kehtestatud korras. Hüvitise arvutamise ülemmäär on Statistikaameti poolt viimati avaldatud Eesti aasta keskmine brutokuupalk.

**3. Hüvitise maksmine**

3.1. Hüvitise saamiseks esitab õppija sihtasutusele käesoleva Lepingu lisas 1 toodud vormikohase taotluse, mis sisaldab muu hulgas õppija tööandja kinnitust õppija töötasu suuruse ja talle tasustamata õppepuhkuse andmise kohta. Taotluse peab allkirjastama õppija ja tema tööandja.

3.2. Hüvitis makstakse välja hiljemalt järgneval kuul peale tasustamata õppepuhkuse kasutamist ja keeleõppes lepingus ettenähtud mahus ja tingimustel osalemist, kuid mitte varem kui 10 tööpäeva jooksul arvates lepingu punktis 3.1 nimetatud tingimustele vastava taotluse esitamist.

**4. Lepingu kehtivus ja lõppemine**

* 1. Leping jõustub allakirjutamisest.
	2. Leping lõppeb poolte lepinguliste kohustuste täitmisega, lepingu erakorralise ülesütlemisega, lepingu lõpetamisel poolte kokkuleppel või õppija surma korral.
	3. Poolel puudub lepingu korraline ülesütlemise õigus va juhul, kui selline õigus tuleneb selgesõnaliselt Eesti Vabariigi õigusaktidest.
	4. Poolel on õigus leping erakorraliselt üles öelda, kui arvestades kõiki asjaolusid ei või oodata, et lepingut ülesütlev pool jätkaks lepingu täitmist kuni lepinguliste kohustuste täitmiseni.
		1. Sihtasutusel on õigus leping erakorraliselt üles öelda:

4.4.1.1. kui õppija on mõjuvatel põhjustel puudunud vähemalt 25% tundidest;

4.4.1.2. kui õppija ei vastanud lepingu sõlmimisel või ei vasta lepingu täitmise ajal KodS §-is 83 nimetatud keeleõppelepingu sõlmimise tingimustele;

4.4.1.3. õppija edasijõudmatuse tõttu, sh kui õppijal ei õnnestu edukalt sooritada arvestust, eksamit või muud hindamisvormi ka kordussooritusel, või ta ei esita tähtaegselt kodutööd;

4.4.2. Õppijal on õigus leping erakorraliselt üles öelda, kui lepingu täitmist takistavad mõjuvad põhjused.

* 1. Lepingu võib igal ajal lõpetada poolte kokku lepitud tingimustel.
	2. Lepingu ülesütlemisest teatatakse teisele poolele kirjalikus vormis.
1. **Lõppsätted**
	1. Lepingu sõlmimisega kinnitab õppija, et ta vastab KodS §-is 83 nimetatud keeleõppelepingu sõlmimise tingimustele ning annab loa töödelda oma isikuandmeid sihtasutusel ja keeleõppe läbiviijal lepingu täitmise eesmärgil.
	2. Lepingut võib muuta poolte kirjalikul kokkuleppel.
	3. Lepingule kohaldatakse võlaõigusseaduses käsunduslepingu kohta sätestatut.
	4. Ametlik infovahetus (teated) edastatakse õppija e-postile: …. ja sihtasutuse e-postile: keeleleping@integratsioon.ee ning teade loetakse kätte toimetatuks, kui e-kirja saatmisest on möödunud (üks) 1 tööpäev.
	5. Lepingus reguleerimata küsimuste lahendamisel juhindutakse Eestis kehtivatest ja sihtasutuse sisestest õigusaktidest.
	6. Lepingust tulenevad erimeelsused püütakse lahendada läbirääkimiste teel. Kokkuleppe mittesaavutamisel on pooltel õigus pöörduda Harju Maakohtusse.

(allkirjastatud digitaalselt) (allkirjastatud digitaalselt)

Dmitri Moskovtsev